ประกาศการท่าเรือแห่งประเทศไทยเรื่องวิธีปฏิบัติและค่าบริการพิเศษในการเคลื่อนย้ายตู้สินค้าเปล่าไปทำการซ่อมหรือล้างทำความสะอาดบริเวณสถานีบริการตู้สินค้าท่าเรือกรุงเทพ[๑] เพื่อให้กิจกรรมการเคลื่อนย้ายตู้สินค้าเปล่าไปทำการซ่อมหรือล้างทำความสะอาดบริเวณสถานีบริการตู้สินค้าท่าเรือกรุงเทพ เป็นไปด้วยความเรียบร้อยและสะดวกต่อผู้ใช้บริการอาศัยอำนาจตามความในมาตรา๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ประกอบกับข้อ ๔ และข้อ๑๓ ของระเบียบการท่าเรือแห่งประเทศไทย ว่าด้วยการใช้ท่าเรือบริการและความสะดวกต่างๆ พ.ศ. ๒๕๔๕ จึงให้ดำเนินการดังต่อไปนี้๑.กำหนดวิธีปฏิบัติในการเคลื่อนย้ายตู้สินค้าเปล่าไปทำการซ่อมหรือล้างทำความสะอาดดังนี้๑.๑ให้ผู้ใช้บริการ เจ้าของตู้สินค้าหรือตัวแทนเจ้าของตู้สินค้ายื่นแบบค่าบริการพิเศษในการเคลื่อนย้ายภาชนะขนส่งไปทำการซ่อมหรือล้างทำความสะอาดภาชนะขนส่ง(แบบ คตป.307.1) ตามแบบแนบท้ายประกาศ จำนวน ๔ ฉบับ (ต้นฉบับ ๑ ชุด สำเนา ๓ ชุด) ณแผนกควบคุมตู้สินค้าเปล่ากองปฏิบัติการสินค้า ๓ ฝ่ายปฏิบัติการเรือและสินค้าท่าเรือกรุงเทพ โดยระบุรายละเอียดที่ต้องการใน แบบ คตป.307.1๑.๒การให้บริการเคลื่อนย้ายตู้สินค้าเปล่า เพื่อนำไปทำการซ่อมหรือล้างทำความสะอาด ณสถานีบริการตู้สินค้าตามที่ท่าเรือกรุงเทพกำหนดและการยกตู้สินค้าขึ้นรถลากพ่วงบรรทุกตู้สินค้าให้ดำเนินการดังนี้๑.๒.๑ให้พนักงานตรวจสอบและบันทึกข้อมูลตู้สินค้าเปล่าในแบบ คตป.307.1 ตลอดจนจัดเตรียมรถยกตู้สินค้าเพื่อยกตู้สินค้าเปล่าขึ้นรถลากพ่วงก่อนนำไปส่งสถานีบริการตู้สินค้าตามที่ท่าเรือกรุงเทพกำหนด๑.๒.๒เมื่อทำการซ่อมหรือล้างทำความสะอาดตู้สินค้าเสร็จแล้วให้บริษัทผู้ประกอบการแจ้งพนักงานท่าเรือกรุงเทพทราบ เพื่อจัดรถยกตู้สินค้าลงและตรวจสอบสภาพตู้สินค้าก่อนนำเข้าลานกองเก็บตู้สินค้าเปล่า รวมทั้งบันทึกข้อมูลวัน เวลา ในแบบ คตป.307.1 เพื่อรวบรวมส่งให้แผนกค่าภาระตู้สินค้าขาออก กองบริการค่าภาระเงินเชื่อสำนักบริหารการเงิน ฝ่ายการเงินและบัญชีออกใบแจ้งหนี้๑.๓การให้บริการของผู้ประกอบการในการเคลื่อนย้ายตู้สินค้าเปล่าเพื่อนำไปทำการซ่อมหรือล้างทำความสะอาดณ สถานีบริการตู้สินค้าตามที่ท่าเรือกรุงเทพกำหนด ให้ดำเนินการดังนี้๑.๓.๑ให้บริษัทผู้ประกอบการจัดหารถลากพ่วงมารับตู้สินค้าและส่งกลับลานกองเก็บตู้สินค้าเปล่าเมื่อซ่อมหรือล้างทำความสะอาดเสร็จแล้วและจัดหารถยกตู้สินค้าขึ้น - ลง จากรถลากพ่วงในพื้นที่ซ่อมหรือล้างทำความสะอาด๑.๓.๒ให้พนักงานท่าเรือกรุงเทพตรวจสอบและบันทึกข้อมูล วัน เวลา ของตู้สินค้าในแบบ คตป.307.1ขณะที่ออกจากพื้นที่กองเก็บตู้สินค้าพร้อมทั้งจัดหารถยกตู้สินค้าขึ้นรถลากพ่วงเพื่อบรรทุกตู้สินค้าไปยังสถานีบริการตู้สินค้าตามที่ท่าเรือกรุงเทพกำหนดเพื่อซ่อมหรือล้างทำความสะอาดตู้สินค้า๑.๓.๓ให้บริษัทผู้ประกอบการนำตู้สินค้าลงจากรถลากพ่วงในพื้นที่ซ่อมหรือล้างทำความสะอาดตู้สินค้า๑.๓.๔เมื่อทำการซ่อมหรือล้างทำความสะอาดตู้สินค้าเสร็จแล้ว ให้บริษัทผู้ประกอบการแจ้งพนักงานท่าเรือกรุงเทพทราบเพื่อจัดรถยกตู้สินค้าลงเพื่อนำไปเก็บในลานกองเก็บตู้สินค้าเปล่าหรือนำออกนอกเขตท่าเรือกรุงเทพและตรวจสอบสภาพตู้สินค้าก่อนนำเข้าพื้นที่ในลานกองเก็บตู้สินค้าเปล่าตลอดจนบันทึกข้อมูลวัน เวลา ของตู้สินค้าในแบบ คตป.307.1 เพื่อให้แผนกคิดค่าภาระตู้สินค้าขาออกกองบริการค่าภาระเงินเชื่อ สำนักบริหารการเงิน ฝ่ายการเงินและบัญชีออกใบแจ้งหนี้๒.กำหนดค่าบริการพิเศษในการยกตู้สินค้าเปล่าขึ้นและลงณ ที่กองเก็บตู้สินค้าเปล่าหรือในทางกลับกันเพื่อบรรทุกรถลากพ่วงของผู้ประกอบการไปทำการซ่อมหรือล้างทำความสะอาดบริเวณสถานีบริการตู้สินค้าตามที่ท่าเรือกรุงเทพกำหนดในอัตรา ๑๒๐ บาท (หนึ่งร้อยยี่สิบบาทถ้วน) ต่อตู้ต่อครั้ง (ไม่รวมภาษีมูลค่าเพิ่ม)๓.การนับระยะเวลาเพื่อเรียกเก็บค่าภาระฝากตู้สินค้าเปล่าที่นำไปทำการซ่อมหรือล้างทำความสะอาดบริเวณสถานีบริการตู้สินค้าของท่าเรือกรุงเทพให้ดำเนินการดังนี้๓.๑เรียกเก็บค่าภาระฝากตู้สินค้าตั้งแต่วันที่ต้องเสียค่าภาระจนถึงวันที่นำตู้สินค้าเข้าทำการซ่อมหรือล้างทำความสะอาดณ สถานีบริการตู้สินค้าตามที่ท่าเรือกรุงเทพกำหนด๓.๒เรียกเก็บค่าภาระฝากตู้สินค้าที่ได้ทำการซ่อมหรือล้างทำความสะอาดเสร็จแล้วตั้งแต่วันที่นำตู้สินค้านั้นออกจากบริเวณพื้นที่ตามข้อ๑ จนถึงวันที่นำตู้สินค้านั้นบรรทุกลงเรือหรือนำออกนอกเขตท่าเรือกรุงเทพทั้งนี้ตั้งแต่วันที่ ๒๔ มีนาคม ๒๕๕๑ เป็นต้นไปประกาศณ วันที่ ๒๘ กุมภาพันธ์ พ.ศ. ๒๕๕๑สุนิดา สกุลรัตนะผู้อำนวยการการท่าเรือแห่งประเทศไทย[เอกสารแนบท้าย]๑.แบบค่าบริการพิเศษในการเคลื่อนย้ายตู้สินค้าไปทำการซ่อมหรือล้างทำความสะอาดตู้สินค้า(แบบ คตป.307.1)(ดูข้อมูลจากภาพกฎหมาย)วัชศักดิ์/ผู้จัดทำ๙ เมษายน ๒๕๕๑ปิยะธิดา/ปรับปรุง๖ พฤศจิกายน๒๕๖๐[๑]ราชกิจจานุเบกษา เล่ม ๑๒๕/ตอนพิเศษ ๖๖ ง/หน้า ๑๗/๒ เมษายน ๒๕๕๑